cyanic-selkie/wikianc huggingface dataset:
পঞ্জিকা সাল
অধিনায়কীয় সাল ব্যবস্থা
অধিনায়কীয় তারিখ ব্যবস্থা ব্যবহার ৫৪১ খ্রিস্টাব্দ বন্ধ হয় যখন সম্রাট প্রথম জাস্টিনিয়ান অধিনায়কীয় নিয়োগ বন্ধ করেন। শেষ অধিনায়কীয়ের নাম ছিলো অ্যানিসিয়াস ফাউস্টাস আলবিনাস বাসিলিয়াস। ঠিক এর পরেই রাজকীয় শাসনকাল সাল ব্যবস্থা এর স্থলে গ্রহণ করা হয়।
নগরাব্দ
আরেকটি সাল ব্যবস্থা ছিলো যার নাম নগরাব্দ (Anno urbis conditae, নগর প্রতিষ্ঠার বছর; সংক্ষেপে এইউসি যেখানে নগর বলতে রোমকে বুঝানো হয়েছে)।
রোমান ইতিহাসবিদরা বিভিন্ন পদ্ধতি ব্যবহার করতেন। আধুনিক ইতিহাসবিদগণ ভারোর পদ্ধতিটি বেছে নেন যা শুরু হয়েছে ৭৫৩ খ্রিস্টপূর্ব থেকে।
এই পদ্ধতিটি ভারো খ্রিস্টপূর্ব প্রথম শতাব্দীতে পরিচয় করিয়ে দেন। এই সাল ব্যবস্থার প্রথম বর্ষের প্রথম দিনটি রোমের প্রতিষ্ঠার দিন (২১ এপ্রিল)। এটি জুলীয় ও রোমান বর্ষপঞ্জিতে খুব কম ব্যবহৃত হত। সেই সময় রোমান অধিনায়কীয়দের সাল ব্যবস্থা জনপ্রিয় ছিলো। 2023 খ্রিস্টাব্দকে আনুমানিক 0 নগরাব্দ ধরা হয় (2023 + ৭৫৩)।
৪০০ খ্রিস্টাব্দের দিকে ইবেরীয় ইতিহাসবিদ পলাস ওরোসিয়াস এই পঞ্জিকা সাল ব্যবহার করেছিলেন। ৬০০ খ্রিস্টাব্দের দিকে পোপ চতুর্থ বনিফেস সম্ভবত প্রথবারের মত নগরাব্দ ও খ্রিস্টাব্দ উভয় ব্যবস্থা ব্যবহার করেছিলেন (তিনি ৬০৭ খ্রিস্টাব্দ = ১৩৬০ নগরাব্দ ধরে নিয়েছিলেন)।
রোমান সম্রাটদের শাসনকাল
আরেকটি কম পরিচিত ব্যবস্থা ছিলো রোমান সম্রাটদের শাসনকালের বছর ব্যবহার। প্রথমে অগাস্টাস তার তার গদিপ্রাপ্তির বছর ও কতবার রোমান সিনেট তাকে বিচারের ক্ষমতার প্রদান করেছেন সেই সাপেক্ষে গণনাপূর্বক তিনি নিজের শাসনকাল তুলে ধরেন। তার উত্তরাধিকারীরা তার ব্যবস্থাটি ২০০ খ্রিস্টাব্দের দিকে রোমান প্রজাতন্ত্রের স্মৃতি ম্লান হওয়ার আগ পর্যন্ত ব্যবহার করতো এবং তার পরে তারা প্রকাশ্যে নিজেদের শাসনকালের বছর ব্যবহার করতে শুরু করে।
রোমান অভিযান হতে সাল ব্যবস্থা
রোমান সাম্রাজ্যের কিছু অঞ্চল রোমান অভিযান বা রোমান শাসনের সূচনাকাল থেকে তাদের সাল শুরু করেছিলো।
স্পেনীয় সাল ৩৮ খ্রিস্টপূর্বাব্দ থেকে বর্ষ গণনা শুরু করে, সম্ভবত এই সালে ইবেরিয়ার উপর রোমান প্রজাতন্ত্রের কর আরোপ করা হয়েছিলো। এই সালটিকে স্পেনে রোমান শাসন প্রতিষ্ঠার সাল বলা হয় যা পর্তুগাল, আরাগন, ভ্যালেন্সিয়া ও কস্টিলের দাপ্তরিক কাগজপত্রে চতুর্দশ শতাব্দীতে ব্যবহৃত হতো। এই সাল ব্যবস্থা ১৩৮১ সালে বিলুপ্ত হয়ে বর্তমান খ্রিস্টাব্দ ব্যবস্থা দ্বারা প্রতিস্থাপিত হয়।
রোমান ও বাইজেন্টাইন যুগে, ডেকাপোলিস ও সিরিয়া ও ফিলিস্তিনের অন্যান্য হেলেনীয় শহরগুলো পম্পীয় সাল ব্যবহার করতো যা রোমান সেনাপতি পম্পের ৬৩ খ্রিস্টপূর্বাব্দে লেভান্ত অঞ্চলে অভিযানের বর্ষ থেকে শুরু হয়।
মায়া
ভিন্ন রকমের একটি পঞ্জিকা বৃহৎ সময়ের হিসাব রাখার জন্য এবং পঞ্জিকা তারিখের ফলকে লেখার জন্য ব্যবহার করা হতো। এই পঞ্জিকা ব্যবস্থাকে বলা হয় দীর্ঘ গণনা যা পৌরাণিক সৃষ্টির সূচনার পর থেকে অতিবাহিত দিবসের সংখ্যার উপর ভিত্তি করে তৈরি। সংখ্যাগরিষ্ঠ মায়া গবেষক দ্বারা গ্রহণীয় দীর্ঘ গণনীয় ও পশ্চিমা পঞ্জিকার ক্রমাঙ্কন অনুসারে এই পঞ্জিকা সালের সূচনা হয়েছে গ্রেগরীয় ১১ আগস্ট, ৩১১৪ খ্রিস্টপূর্ব বা জুলীয় ৬ সেপ্টেম্বর তারিখে (জ্যোতির্বিজ্ঞানীয় বর্ষ সংখ্যা পদ্ধতিতে −৩১১৩)।
অন্যান্য সাল ব্যবস্থা
আরো অনেক স্থানীয় সাল ব্যবস্থা ছিলো যেগুলো গুরুত্বপূর্ণ, যেমন নির্দিষ্ট কোন শহরের প্রতিষ্ঠা ভিত্তিক সাল, পারস্যের সম্রাটদের শাসনকাল, এবং এমনকি শেষের দিকের খলিফাদের শাসনের বছরও।
প্রাক-মধ্যযুগ এবং মধ্যযুগ
অধিকাংশ ঐতিহ্যবাহী পঞ্জিকা সাল প্রাক-মধ্যযুগ ও মধ্যযুগের মধ্যকার সময়ে তথা ষষ্ঠ থেকে দশম শতাব্দীতে এসেছে।
ডায়োনিসিয়াসের "সাধারণ সাল"
এই সাল যিশু খ্রিস্টের মনুষ্য দেহে আবির্ভাবের তারিখের উপর ভিত্তি করে তৈরি যা ৫২৫ খ্রিস্টাব্দে ডায়োনিসিয়াস এক্সিগুয়াস পরিচয় করিয়ে দেন যা পরবর্তীতে বিভিন্নভাবে ব্যবহৃত হতে থাকে। যদিও নবম শতাব্দীর পূর্বে "মনুষ্য দেহে আবির্ভাব" ও "জন্ম নেওয়া" এই দুটির মাঝে পার্থক্য ছিলো না। ডায়োনিসিয়াসের এই সালের শুরু স্থানভেদে বদলাতো। ১৬০০ সালে স্কটল্যান্ড ১ জানুয়ারিকে তাদের নববর্ষ হিসেবে বেছে নেয় যা সেই সময় ইউরোপের অধিকাংশ অঞ্চলে চালু ছিলো। ইংল্যান্ড তা গ্রহণ করে ১৭৫২ খ্রিস্টাব্দে।
দক্ষিণ-পূর্ব এশিয়া
হিন্দু শাকা যুগ দক্ষিণ-পূর্ব এশিয়ার ভারত প্রভাবিত রাজ্যগুলোর পঞ্জিকাগুলোতে প্রভাব ফেলেছিলো।
দেউল
দেউল বা দেউল মহোৎসব (Deul Mahotshav) হচ্ছে অসমের বরপেটা জেলায় পালন করা দৌল উৎসব। বরদোয়াতে মহাপুরুষ শ্রীমন্ত শংকরদেব দৌল উৎসবের সূচনা করেন যদিও বরপেটা ধামে ১৫১৮ সনে বরপেটা সত্রের মথুরা দাস বুঢ়া আতাই প্রথমবার এটি প্রচলন করেন। উক্ত বছর থেকে উৎসবটি পরম্পরাগত ভাবে উৎযাপিত হয়ে আসছে। প্রায় ১মাস আগের থেকে দেউল উৎসবের প্রস্তুতি কার্য আরম্ভ করা হয়। ধর্মীয় আচার, ভক্তিরস ও সম্বনয় ইত্যাদি ক্ষেত্রে দেউল উৎসব অসমের এক বিশেষ স্থান অধিকার করে রেখেছে।
উৎযাপনের নিয়ম
নক্ষত্র গণনা অনুযায়ী দেউল উৎসব তিনদিন, চাঁরদিন বা পাঁচদিন পর্যন্ত পালন করা হয়। সাধারনত ফাল্গুন মাসের পূর্নিমা তিথিতে দেউল অনুষ্ঠিত হলে চাঁরদিন বা পাঁচদিন এবং চৈত্র মাসের পূর্নিমা তিথিতে অনুষ্ঠিত হলে তিনদিন পালন করা হয়। চাঁরদিন ও পাঁচদিন উৎযাপন করা দৌলকে ডেকাদৌল ও তিনদিন উৎযাপন করা দৌলকে বুঢ়াদৌল বলা হয়। দৌল উৎসবের প্রথম দিন গোন্ধযাত্রা বা বহ্নোৎসব বা গন্ধ, দ্বিতীয় দিন ভরদেউল ও তৃতীয়, চতুর্থ ও পঞ্চম দিনকে সুয়েরী বা ফাকুয়া বলা হয়।
গোন্ধযাত্রা
গোন্ধযাত্রার দিন ভক্তেরা কাঁশ, ও নল দ্বারা অস্থায়ী গৃহ নির্মাণ করেন। এক নির্দিষ্ট সময়ে গোবিন্দ মহাপ্রভুকে ভাজঘর থেকে গায়ন-বায়ন ও ঢুলি সমন্বিতে পূর্ব দুয়ার দিয়ে আনা হয়। গায়ন-বায়ন, ঢুলি ও ভক্ত সমবেত হয়ে গোবিন্দ মহাপ্রভুকে অস্থায়ী গৃহের সন্মুখে নিয়ে আসেন। প্রজ্বলিত গৃহের চারদিকে গোবিন্দ মহাপ্রভুকে ৭পাক ঘুরানো হয়। এই প্রথাকে মেজি পুওয়া বা মাগ পুওয়া বলা হয়। এই সময়ে ঢোল, খোল, ডবা, শংখ, ঘণ্টা ইত্যাদি বাজিয়ে হোলীগীত গাওয়া হয়।
সুয়েরী বা ফাকুয়া
দেউলের তৃতীয় দিনকে ফাকুয়া বলা হয়। স্থানীয়ভাবে ফাকুয়াকে সুয়েরী বা সৌরী বলা হয়। উক্তদিনে রং লাগিয়ে সবাই আনন্দ করেন।
মানকুমারী বসু
মানকুমারী বসু  (Mankumari Basu)( জন্ম- ২৫ জানুয়ারি, ১৮৬৩ - মৃত্যু - ২৬ ডিসেম্বর, ১৯৪৩) বাংলাদেশে সর্বজনবিদিত অন্যতম মহিলা কবি ও লেখিকা  ।
জন্ম ও প্রারম্ভিক জীবন
মানকুমারী বসুর জন্ম অবিভক্ত বাংলার যশোহর জেলার কেশবপুর থানার সাগরদাঁড়িতে। পিতা আনন্দমোহন দত্ত ও মাতা শান্তমণি। আনন্দমোহন দত্ত ছিলেন মাইকেল মধুসূদন দত্তের পিতৃব্য রাধামোহন দত্তের পুত্র । সেই সম্পর্কে মধুকবি ছিলেন তার খুল্লতাত। ১৮৭৩ খ্রিস্টাব্দে তার মাত্র দশ বৎসর বয়সে তৎকালীন সরকারের নামজাদা ডেপুটি ম্যাজিসেট্রট রাসবিহারী বসুর পুত্র মেডিক্যাল কলেজের ছাত্র বিধুশঙ্কর বসুর সাথে বিবাহ হয়। কিন্তু ১৮৮২ খ্রিস্টাব্দে বিবাহের মাত্র নয় বছর পরে একমাত্র কন্যা সন্তান (প্রিয়বালা) নিয়ে মানকুমারী বিধবা হন।
সাহিত্যসাধনা
স্বামীর মৃত্যুবেদনায় ব্যথিত মানকুমারী স্বামীর মনোবাঞ্ছা স্মরণযোগ্য করে রাখার জন্য সাহিত্য সাধনায় মনোনিবেশ করেন । তার প্রথম প্রকাশিত কাব্যগ্রন্থ 'প্রিয়প্রসঙ্গ' ১৮৮৪ খ্রিস্টাব্দে প্রকাশিত হয় ।  মূলতঃ অন্তঃপুর শিক্ষার জন্য শিক্ষয়িত্রী, পল্লীগ্রামে স্ত্রীচিকিৎসক ও ধাত্রীর আবশ্যকতা বিষয়ে এবং সমাজের দুর্নীতি ও কুসংস্কার নিবারণের জন্য কলম ধরেন । এই সব বিষয়ে যে সমস্ত প্রবন্ধ রচনা করেন কয়েকটি পাঠক সমাজে  বিশেষ আদৃত ও পুরস্কৃতও হয়। তিনি 'বামাবোধিনী' র লেখিকা শ্রেণীভুক্ত ছিলেন। কবিতা ছাড়াও গল্প প্রবন্ধ রচনাতেও তিনি সিদ্ধান্ত ছিলেন। তার সাহিত্য প্রতিভার জন্য আমৃত্যু ভারত সরকারের বৃত্তি পান। সাহিত্যকর্মের স্বীকৃতি স্বরূপ দুর্লভ  সম্মান ও মর্যাদায় প্রতিষ্ঠা লাভ করেন। তার রচিত  উল্লেখযোগ্য গ্রন্থগুলি হল -
সম্মাননা
মানকুমারী বসু 'রাজলক্ষ্মী', 'অদৃষ্টচক্র', এবং 'শোভা' গল্পের জন্য হেমেন্দ্রমোহন বসু প্রবর্তিত 'কুন্তলীন পুরস্কার ' লাভ করেন । কলকাতা বিশ্ববিদ্যালয় তাঁকে ১৯৩৯ খ্রিস্টাব্দে 'ভুবনমোহনী দাসী স্বর্ণপদক' এবং ১৯৪১ খ্রিস্টাব্দে 'জগত্তারিণী সুবর্ণপদক' দানে সম্মানিত করে। মানকুমারী বসু ১৯৩৭ খ্রিস্টাব্দে চন্দননগরে অনুষ্ঠিত বঙ্গীয় সাহিত্য সম্মেলনের'কাব্যসাহিত্য' শাখার সভানেত্রী হয়েছিলেন।
কাজিরাঙা হস্তী মহোৎসব
কাজিরাঙা হস্তি মহোৎসব (Kaziranga Elephant Festival) হচ্ছে অসমের কাজিরাঙা জাতীয় উদ্যানে উৎযাপন করা বার্ষিক হস্তি মহোৎসব। হাতির সংরক্ষণ ও সুরক্ষার ক্ষেত্রে জনগনের মনে সজাগতা বৃদ্ধি করা এই উৎসবের সূচনা করা হয়।  ২০০৩ সন থেকে এই উৎসবটি নিয়মিত ভাবে পালিত হয়ে আসছে। অসম সরকারের পর্যটন ও বন বিভাগ সংযুক্তভাবে উৎসবটির আয়োজন করে।  শতাধিক গৃহপালিত হাতি এই উৎসবে আয়োজিত দৌর, পেরেড, ফুটবল ইত্যাদি খেলায় অংশ গ্রহণ করে।
ঠাকুর (পদবি)
ঠাকুর বাঙালি পদবি বা উপাধি, "ঠাকুরমশাই" শব্দটি থেকে সাধিত শব্দ। তদানীন্তন কোন কোন বাঙালি ব্রাহ্মণ পরিবারের যথা, কুশারী অথবা ভট্টাচার্য পদবীবিশিষ্ট লোকদের সম্মান করে ঠাকুরমশাই বলে ডাকার ফলে পরে তা ঠাকুরে রূপ নিয়েছে। উচ্চ আধ্যাত্মিক কোন ব্যক্তিকে শ্রদ্ধা প্রকাশ করে ঠাকুর বলে ডাকা হয়। বিখ্যাত জোড়াসাঁকো ঠাকুর পরিবারের আগের পদবী ছিল কুশারী, পরে তা ঠাকুর উপাধি প্রাপ্ত হয়। রামকৃষ্ণ পরমহংসদেবের প্রকৃত নাম ছিল গদাধর চট্টোপাধ্যায়, কিন্তু ঠাকুর রামকৃষ্ণ পরমহংস নামে তিনি বেশি পরিচিত।
অন্য ভাষায়
ইংরেজি ভাষায় ঠাকুরকে সাধারণত Tagore বানানে লেখা হয়।
পাকিস্তানের সংবিধানের প্রথম সংশোধনী
পাকিস্তানের সংবিধানের প্রথম সংশোধনী ( উর্দু : آئین پاکستان میں پہلی ترمیم ) পাকিস্তানের সংবিধানের একটি অংশ যা ১৯৭৪ সালের ৪ মে কার্যকর হয়। প্রথম সংশোধনীর অফিসিয়াল নথিটিকে বলা হয় সংবিধান (প্রথম সংশোধন) আইন, ১৯৭৪।  প্রথম সংশোধনী আন্তর্জাতিক এবং অস্থায়ী সীমানা, পাকিস্তানের ফেডারেল চুক্তি এবং পাকিস্তানের নৌ চুক্তির পুনর্নির্ধারণ করে। সংশোধনীতে বাংলাদেশের স্বীকৃতির পর পূর্ব-পাকিস্তানের রেফারেন্স মুছে ফেলা হয়। অনুচ্ছেদ ১, ৮, ১৭, ৬১, ১০১, ১৯৩, ১৯৯, ২০০, ২০৯, ২১২, ২৫০, ২৬০ ও ২৭২ অনুচ্ছেদ এবং পাকিস্তানের সংবিধানের প্রথম তফসিল সংশোধন করা হয়।
পাঠ্য
The territories and boundaries of Pakistan shall comprise
সু অ্যান ল্যাংডন
সু অ্যান ল্যাংডন (Sue Ane Langdon; জন্ম: সু লুকহফ, ৮ মার্চ ১৯৩৬) হলেন একজন মার্কিন অভিনেত্রী। তিনি টেলিভিশন ধারাবাহিক আর্নি-এ অভিনয়ের জন্য সুপরিচিত এবং এই কাজের জন্য তিনি সেরা পার্শ্ব অভিনেত্রী বিভাগে দুটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন। এছাড়া তিনি ডজন খানেক টেলিভিশন ধারাবাহিকে অভিনয় করেছেন। তার অভিনীত উল্লেখযোগ্য কয়েকটি চলচ্চিত্র হল জিন কেলি পরিচালনায় হেনরি ফন্ডা ও গ্লেন ফোর্ডের বিপরীতে দ্য রাউন্ডার্স এবং এলভিস প্রেসলির রুস্টাবাউট ও ফ্র্যাঙ্কি অ্যান্ড জনি।
অভিনয়ের পাশাপাশি তিনি রেডিও সিটি মিউজিক হলে গান পরিবেশন করতেন এবং মঞ্চনাটকে অভিনয় করতেন। ১৯৬০-এর দশকে মাঝামাঝি সময়ে তিনি ব্রডওয়ে মঞ্চে সঙ্গীতনাট্য দ্য অ্যাপল ট্রি-এ অ্যালান আলডার বিপরীতে অভিনয় করেন। ১৯৭৬ সালে তিনি দ্য লিটল থিয়েটার অন দ্য স্কয়ারে হেলো ডলি নাটকে অভিনয় করেন।
ব্র্যাডফোর্ডের ধারাবাহিক হত্যাকাণ্ড
ব্র্যাডফোর্ড হত্যাকাণ্ড ২০০৯ এবং ২০১০ সালে ইংল্যান্ডের পশ্চিম ইয়র্কশায়ারের ব্র্যাডফোর্ড শহরে তিনজন নারীর ধারাবাহিক হত্যা ছিল।
৪০ বছর বয়সী স্টিফেন শন গ্রিফিথসকে ২৪ মে গ্রেপ্তার করা হয় এবং পরবর্তীতে এই তিন নারীকে হত্যার অভিযোগে অভিযুক্ত করা হয়। দোষী সাব্যস্ত হওয়ার পর তাকে পুরো যাবজ্জীবন কারাদণ্ড দেওয়া হয়।
স্টিফেন গ্রিফিথসের অপরাধ
৪০ বছর বয়সী স্টিফেন শন গ্রিফিথসকে ২৪ মে গ্রেপ্তার করা হয় এবং পরবর্তীতে এই তিন নারীকে হত্যার অভিযোগে অভিযুক্ত করা হয়। দোষী সাব্যস্ত হওয়ার পর তাকে পুরো যাবজ্জীবন কারাদণ্ড দেওয়া হয়।
সেদিন বিকেলে ক্রাউন কোর্টে হাজিরা রসময় তাকে পরবর্তী আদালতে হাজিরা না দেওয়া পর্যন্ত হেফাজতে পাঠানো হয় । তিনি ৭ জুন ক্রাউন কোর্টে দ্বিতীয় বার হাজিরা দেন ওয়েকফিল্ড কারাগার থেকে একটি ভিডিও লিঙ্কের মাধ্যমে যেখানে ১৬ নভেম্বর ২০১০ এর বিচারের তারিখ নির্ধারণ করা হয়েছিল।
২১ ডিসেম্বর ২০১০ তারিখে গ্রিফিথস দোষী সাব্যস্ত হওয়ার পর তিনটি হত্যার দায়ে দোষী সাব্যস্ত হন। একই দিনে লিডস ক্রাউন কোর্টে মিঃ জাস্টিস ওপেনশ গ্রিফিথসকে পুরো যাবজ্জীবন কারাদণ্ড দেন, যার অর্থ তিনি প্যারোলের জন্য যোগ্য হবেন না এবং তার বাকি জীবন কারাগারে কাটানোর সম্ভাবনা রয়েছে। কারাগারে থাকাকালীন গ্রিফিথস বেশ কয়েকবার আত্মহত্যার চেষ্টা করেছেন।  ২০১১ সাল পর্যন্ত তিনি দুই মাসের অনশন ধর্মঘট পালন করেন, এই সময় তিনি অন্য ব্যক্তিদের সাথে যোগাযোগ এড়িয়ে চলেন।
বিচার-পরবর্তী বিবৃতি
গ্রিফিথসের অপরাধমূলক ইতিহাসে একটি সুপারমার্কেট ম্যানেজারের উপর বিনা প্ররোচনায় ছুরি হামলার দায়ে ১৭ বছর বয়সে তিন বছরের কারাদণ্ড অন্তর্ভুক্ত ছিল। হেফাজতে থাকাকালীন, তিনি বলেছিলেন যে তিনি নিজেকে একজন খুনি হতে দেখেছেন, এবং মনোরোগ বিশেষজ্ঞরা সতর্ক করেছিলেন যে তিনি সিরিয়াল কিলার হওয়ার কল্পনা করেছিলেন। ১৯৯১ সালে তিনি "স্কিজয়েড সাইকোপ্যাথ" হিসেবে ধরা পড়েন এবং পরের বছর একটি মেয়ের গলায় ছুরি ধরার দায়ে দুই বছরের কারাদণ্ড পান।
২০০৯ সালে গ্রিফিথসকে হোমিসাইড স্টাডিজে পিএইচডি লেখার জন্য ব্র্যাডফোর্ড বিশ্ববিদ্যালয়ে ভর্তি করা হয়।
পুলিশ দুই বছর ধরে গ্রিফিথসকে দেখছিল তার শিকারদের হত্যা করার আগে এবং ইতিমধ্যে শিকারের অস্ত্র বাজেয়াপ্ত করেছিল। পুলিশ হাউজিং অ্যাসোসিয়েশনের সাথে যোগাযোগ করে যা গ্রিফিথস যে ফ্ল্যাটে থাকতেন তার মালিক যখন তাকে ছিন্নভিন্ন হওয়ার উপর বই পড়তে দেখা যায়। হাউজিং অ্যাসোসিয়েশন পুলিশের উদ্বেগগুলি ভাগ করে নিয়েছে এবং একটি ঘটনার প্রত্যাশায় আরও ভাল সিসিটিভি সিস্টেম ফিট করেছে। হত্যার সময়, পুলিশের কাছে অসামাজিক আচরণ আদেশের কোনও প্রমাণ ছিল না।
সাঁঝা রেলওয়ে স্টেশন
সাঞ্জা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের বিহার রাজ্যের বাঁকা জেলার ঘুটিয়া, শামপুরে রাজ্য সড়ক ২৩-এর পাশে অবস্থিত।
আব্দুল মাজিদ আল-মোসাভি
আব্দুল মাজিদ আল-মোসাভি (জন্ম ১৬ মার্চ ১৯৬২) একজন কুয়েতি স্প্রিন্টার। তিনি ১৯৮০ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
মৃতদেহ
মানুষের মৃতদেহ বা লাশ বা শব (ইংরেজি: Cadaver) হলো মৃত মানবদেহ যা মেডিকেল ছাত্র, চিকিৎসক এবং অন্যান্য বিজ্ঞানীরা শারীরস্থান অধ্যয়ন করতে, মানবদেহে রোগের স্থান সনাক্ত করতে, মৃত্যুর কারণ নির্ধারণ করতে এবং জীবিত মানবদেহে টিস্যুর ত্রুটি ঠিক করার কাজে ব্যবহার করেন। চিকিৎসা শাস্ত্রের শিক্ষার্থীরা তাদের শিক্ষার একটি অংশ হিসেবে মৃত মানবদেহ নিয়ে অধ্যয়ন করে এবং এর ব্যবচ্ছেদ করে। অন্যান্য যারা মৃতদেহ অধ্যয়ন করে তাদের মধ্যে রয়েছে প্রত্নতত্ত্ব এবং শিল্পকলার শিক্ষার্থী।
Cadaver শব্দটি একটি আইনি পরিভাষা যা মানব মৃতদেহ সম্পর্কিত। সেইসাথে প্রাকৃতিক দুর্যোগ থেকে উদ্ধারের নিমিত্তে মানবদেহের অনুসন্ধানরত পুনরুদ্ধারকারী দলগুলোও এই শব্দটি ব্যবহার করে। শব্দটি ল্যাটিন cadere থেকে এসেছে, যার অর্থ "পড়ে যাওয়া"। এর সাথে সম্পর্কযুক্ত অন্যান্য শব্দের মধ্যে রয়েছে cadaverous (ক্যাডাভ্যারাস, যার অর্থ cadaver-এর অনুরূপ) এবং cadaveric spasm (ক্যাডাভ্যারিক স্প্যাজম, এটি পেশীর খিঁচুনিবিশেষ যা মৃতদেহের হঠাৎ হঠাৎ মৃদু কেঁপে ওঠার কারণগুলোর একটি)। ক্যাডাভার গ্রাফ্ট (cadaver graft) হলো মানবদেহের ত্রুটি বা বিকৃতি ঠিক করার জন্য মৃতদেহ থেকে জীবিত মানবদেহে টিস্যুর গ্রাফটিং, যাকে পোস্টমর্টেম গ্রাফ্টও বলা হয়। কতক্ষণ আগে দেহের মৃত্যু ঘটেছে তা নির্ণয়ে সহায়ক ভূমিকার জন্য মৃতদেহের পচনের (decomposition) বিভিন্ন ধাপ পর্যবেক্ষণ করা হয়ে থাকে।
অতীতে শিল্পকলায় মানবদেহের চিত্রাঙ্কন ও এবং অঙ্কনে আরও নিখুঁতভাবে চিত্রিত করার উদ্দেশ্যে মৃতদেহ ব্যবহার করা হয়েছিল।
ইতিহাস
মৃত মানবদেহের ব্যবহারের ইতিহাস পারস্পরিক বিরোধ, বৈজ্ঞানিক অগ্রগতি এবং নতুন নতুন আবিষ্কারে পরিপূর্ণ একটি ব্যাপার। এর সবই শুরু হয়েছিল ৩য় শতাব্দীর প্রাচীন গ্রীসে কালসিডনের হেরোফিলাস এবং সিওসের ইরাসিস্ট্রেটাস নামের দুই চিকিৎসকের হাত ধরে। তারা আলেকজান্দ্রিয়ায় মৃতদেহের ব্যবচ্ছেদ অনুশীলন করত এবং এটি ছিল শারীরবিদ্যা শেখার প্রধান মাধ্যম। এই দুই জনের মৃত্যুর পর শারীরবিদ্যা সম্পর্কিত ব্যবচ্ছেদের জনপ্রিয়তা হ্রাস পায় এবং সর্বক্ষেত্রে এর ব্যবহার শুরু না হওয়ার আগ পর্যন্ত এই অবস্থা বজায় থাকে। ১২ শতকের পূর্বে এটি আর পুনরুজ্জীবিত হয়নি। ১৭ শতকে এটি উত্তরোত্তর জনপ্রিয় হয়ে ওঠে এবং তখন থেকে আজও এর ব্যবহার করা হয়ে চলেছে।
ব্যবচ্ছেদের কাজে হেরোফিলাস ও ইরাসিস্ট্রাটাস উভয়েরই মৃত মানবদেহ ব্যবহারের অনুমতি থাকলেও তখনও শারীরবিদ্যা সম্পর্কিত কাজের উদ্দেশ্যে মৃতদেহের ব্যবহারকে ঘিরে সামাজিক অনেক বিধি-নিষেধ (ট্যাবু) ছিল এবং এই ধারণাগুলো শত শত বছর ধরে অব্যাহত থাকে। ৩য় শতাব্দীতে যে সময় থেকে শারীরবৃত্তীয় ব্যবচ্ছেদ তার শিকড় লাভ করে তখন থেকে ১৮শ শতকের আশপাশ পর্যন্ত একে অসম্মানজনক, নীতিভ্রষ্ট এবং অনৈতিক আচরণ হিসেবে গণ্য কর করা হতো। এই ধারণাগুলোর মধ্যে অধিকাংশই ছিল ধর্মীয় বিশ্বাস ও নান্দনিকতার সমাজিক বিধি-নিষেধের কারণজাত, উপরন্তু এগুলো ছিল জনসাধারণের এবং গির্জার বিশ্বাসের মধ্যে গভীরভাবে প্রোত্থিত। উপরে যেমনটা উল্লেখ করা হয়েছে, ১২শ শতকের দিকে মানুষের মৃতদেহের ব্যবচ্ছেদ আবারও শুরু হয়েছিল। এবারও ব্যবচ্ছেদকে অসম্মানের চোখে দেখা হয়েছিল, তবে এটাকে পুরোপুরি নিষিদ্ধ করা হয় নি। তার পরিবর্তে, নির্দিষ্ট কিছু কার্যক্রমের (practice) ওপর নিষেধাজ্ঞা এবং এগুলোর অনুমতির ব্যাপার গির্জা নির্দিষ্ট কয়েকটি ফরমান (edicts) সামনে নিয়ে আসে। এই ফরমানগুলোর একটি যা বৈজ্ঞানিক অগ্রগতির জন্য স্মারকরূপে গণ্য হয়েছিল তা হচ্ছে পবিত্র রোমান সম্রাট দ্বিতীয় ফ্রেডরিক কর্তৃক ১২৩১ সালে জারিকৃত একটি ফরমান। এই ডিক্রিতে বলা হয়েছিল যে, শারীরবৃত্তীয় অধ্যয়নের উদ্দেশ্যে প্রতি পাঁচ বছরে একটি মানবদেহ একবার ব্যবচ্ছেদ করা হবে এবং যারা চিকিৎসা বা অস্ত্রোপচারের প্রশিক্ষণ নিচ্ছেন অথবা ঐ সময়ে এই বিষয় দুটি নিয়ে অনুশীলন করছেন তাদের সকলের উপস্থিতি প্রয়োজন। ৩০০ খ্রিস্টপূর্বাব্দের পর প্রথম অনুমতি নিয়ে মানব দেহের ব্যবচ্ছেদের মূলে ছিল এই ঘটনাগুলোই এবং এ সময়েই মন্ডিনো ডি লিউজ অনুমোদিত একটি ব্যবচ্ছেদ জনসম্মুখে করে দেখান। মানব দেহের ব্যবচ্ছেদ বিজ্ঞানের জন্য কী করতে পারে তা নিয়ে প্রচুর উত্সাহের এবং সারা ইউরোপের ছাত্রছাত্রীদের মেডিসিনে অধ্যয়নে আকর্ষণের শুরু হয়েছিল এই যুগে।
বিশ্বব্যাপী বিশ্ববিদ্যালয়গুলোতে মৃতদেহের চাহিদা বাড়ার সাথে সাথে মানুষ কবর-ডাকাতি শুরু করে। এই মৃতদেহগুলি স্থানীয় শারীরবৃত্তির অধ্যাপকদের তাদের ছাত্রদের কাছে ফিরিয়ে নেওয়ার জন্য পরিবহন করা হয়েছিল এবং বিক্রি করা হয়েছিল।  কবর ডাকাতির ক্ষেত্রে জনসাধারণ অন্য দিকে তাকাতে থাকে কারণ ক্ষতিগ্রস্ত ব্যক্তিরা সাধারণত দরিদ্র বা প্রান্তিক সমাজের একটি অংশ ছিল।  সমাজের ধনী বা বিশিষ্ট সদস্যরা প্রভাবিত হলে আরও বেশি শোরগোল ছিল এবং এটি নিউইয়র্কে একটি দাঙ্গার দিকে পরিচালিত করেছিল যাকে সাধারণত ১৭৮৮ সালের পুনরুত্থান দাঙ্গা হিসাবে উল্লেখ করা হয়। এটি সব শুরু হয়েছিল যখন একজন ডাক্তার একটি মৃতদেহের হাত নেড়েছিলেন  একটি ছোট ছেলে জানালা দিয়ে তাকিয়ে আছে, যে তারপর বাড়িতে গিয়ে তার বাবাকে বলল।  উদ্বিগ্ন যে তার সম্প্রতি মৃত স্ত্রীর কবর ছিনতাই হয়েছে, তিনি এটি পরীক্ষা করতে যান এবং বুঝতে পারেন যে এটি হয়েছে।  এই গল্পটি ছড়িয়ে পড়ে এবং লোকেরা স্থানীয় চিকিৎসক এবং শারীরস্থানবিদদের অভিযুক্ত করে।  দাঙ্গাটি ৫,০০০ জনে বেড়ে যায় এবং শেষ পর্যন্ত মেডিকেল ছাত্র এবং ডাক্তারদের মারধর করা হয় এবং ছয়জন নিহত হয়।  এটি মার্কিন সরকার কর্তৃক প্রণীত অ্যানাটমি আইনের মতো অনেক আইনি সমন্বয়ের দিকে পরিচালিত করে।  এই কাজগুলি বৈজ্ঞানিক উদ্দেশ্যে মৃতদেহ প্রাপ্তির অন্যান্য পথ খুলে দেয় এবং ম্যাসাচুসেটস প্রথম এটি করে।  ১৮৩০ এবং ১৮৩৩ সালে তারা দাবিহীন মৃতদেহ ব্যবচ্ছেদের জন্য ব্যবহার করার অনুমতি দেয়।  প্রায় প্রতিটি রাজ্যে আইন পরবর্তীকালে পাস করা হয়েছিল এবং কবর-ডাকাতি মূলত নির্মূল করা হয়েছিল। যদিও ব্যবচ্ছেদ বছরের পর বছর ধরে ক্রমবর্ধমানভাবে গৃহীত হয়েছিল, তবুও ২০ শতকের শুরুতে আমেরিকান জনসাধারণের দ্বারা এটি খুব বেশি অস্বীকৃত ছিল। অস্বীকৃতি বেশিরভাগই এসেছে ধর্মীয় আপত্তি, দাবিহীন মৃতদেহের সাথে যুক্ত হওয়া  এবং দারিদ্র্যের চিহ্ন থেকে।  এমন অনেক লোক ছিল যারা ইতিবাচক আলোকে ব্যবচ্ছেদ প্রদর্শনের চেষ্টা করেছিল, উদাহরণস্বরূপ নিউইয়র্কের ২০০ জন বিশিষ্ট চিকিৎসক প্রকাশ্যে বলেছিলেন যে তারা তাদের মৃত্যুর পরে তাদের দেহ দান করবেন।  এই এবং অন্যান্য প্রচেষ্টা শুধুমাত্র ছোটখাটো উপায়ে সাহায্য করেছিল এবং জনমত অনেক বেশি প্রভাবিত হয়েছিল দুর্নীতিগ্রস্ত অন্ত্যেষ্টিক্রিয়া শিল্পের প্রকাশের দ্বারা।  এটি পাওয়া গেছে যে মৃত্যুর খরচ অবিশ্বাস্যভাবে বেশি ছিল এবং অন্ত্যেষ্টিক্রিয়া ঘরগুলির একটি বড় পরিমাণ লোকেদেরকে তাদের চেয়ে বেশি অর্থ প্রদানের জন্য প্রতারণা করছে।  এই এক্সপোজারগুলি অগত্যা কলঙ্ক অপসারণ করেনি কিন্তু ভয় তৈরি করেছিল যে একজন ব্যক্তি এবং তাদের পরিবার অন্ত্যেষ্টিক্রিয়া পরিচালকদের ষড়যন্ত্রের শিকার হবে, তাই লোকেরা দেহ দান পুনর্বিবেচনা করতে বাধ্য করে।  বর্তমানে, শরীর দান কলঙ্ক দ্বারা বেষ্টিত নয় কিন্তু উদযাপন হিসাবে বিবেচনা করা যেতে পারে।  শরীর দান শুধুমাত্র বৈজ্ঞানিক অগ্রগতি এবং আবিষ্কারের দিকে পরিচালিত করেনি, এটি জীবনকেও বাঁচিয়েছে।
শিল্পে
মানুষের মৃতদেহ নিয়ে কাজ করার সময় স্কেচ এবং আবিষ্কারের বিস্তারিত অঙ্কন ছাড়া শারীরস্থানের অধ্যয়ন এবং শিক্ষা যুগে যুগে সম্ভব হত না। দেহের অঙ্গ-প্রত্যঙ্গ স্থাপনের শৈল্পিক চিত্রায়ন শারীরবিদ্যা অধ্যয়ন করতে এবং মানবদেহের সাথে কাজ করা ব্যক্তিদের সহায়তা করার ক্ষেত্রে একটি গুরুত্বপূর্ণ ভূমিকা পালন করে।  এই চিত্রগুলি শরীরের মধ্যে একমাত্র দৃষ্টিভঙ্গি হিসাবে পরিবেশন করে যা বেশিরভাগ ব্যক্তি কখনই প্রত্যক্ষ করবে না। দা ভিঞ্চি আন্দ্রেয়াস ভেসালিয়াসের সাথে সহযোগিতা করেছিলেন যিনি ভেসালিয়াসের বই "ডি হিউমানি কর্পোরিস ফ্যাব্রিকা" চিত্রিত করার জন্য অনেক তরুণ শিল্পীর সাথে কাজ করেছিলেন এবং এটি তাদের আরও ভালভাবে বর্ণনা করার জন্য শারীরবৃত্তীয় বৈশিষ্ট্যগুলি চিহ্নিত করার ব্যবহার চালু করেছিল। এটা বিশ্বাস করা হয় যে ভেসালিয়াস এই ধরনের কাজ এবং ব্যবচ্ছেদের জন্য মৃতদেহ সুরক্ষিত করতে অক্ষমতার কারণে তার কাজে মৃত্যুদন্ডপ্রাপ্ত অপরাধীদের শব ব্যবহার করেছিলেন।  তিনি তার অঙ্কনে শিল্পের প্রশংসার মনোভাবকে কাজে লাগানোর জন্য দুর্দান্ত পদক্ষেপ নিয়েছিলেন এবং এই চিত্রগুলিতে সহায়তা করার জন্য অন্যান্য শিল্পীকেও নিয়োগ করেছিলেন। মানবদেহের অধ্যয়ন শুধুমাত্র মেডিকেল ডাক্তার এবং ছাত্রদের জন্য বিচ্ছিন্ন ছিল না, কারণ অনেক শিল্পী নিপুণ অঙ্কন এবং পেইন্টিংয়ের মাধ্যমে তাদের দক্ষতা প্রতিফলিত করেছিলেন। মানব ও প্রাণীর শারীরস্থানের বিশদ অধ্যয়ন, সেইসাথে মৃতদেহের ব্যবচ্ছেদ, প্রাথমিক ইতালীয় নবজাগরণের মানুষ লিওনার্দো দা ভিঞ্চি তার কাজের মাধ্যমে মানব চিত্রকে আরও সঠিকভাবে চিত্রিত করার প্রয়াসে ব্যবহার করেছিলেন।  তিনি ১৪৬৬ সালে শুরু হওয়া আন্দ্রেয়া দেল ভেরোকিওর অধীনে একজন শিক্ষানবিশ হিসাবে বাহ্যিক দৃষ্টিকোণ থেকে শারীরস্থান অধ্যয়ন করেন।  তার শিক্ষানবিশের সময়, লিওনার্দো ১৪৭২ সালের মধ্যে পেশী এবং টেন্ডনের মতো শারীরবৃত্তীয় কাঠামোর বিশদ সংস্করণ অঙ্কন করতে দক্ষতা অর্জন করেছিলেন। মানবদেহের চিত্রণে তার দৃষ্টিভঙ্গি অনেকটা স্থাপত্যের অধ্যয়নের মতো ছিল, যা তিনি ব্যক্তিগতভাবে যা দেখেছেন তার একাধিক দৃষ্টিভঙ্গি এবং ত্রিমাত্রিক দৃষ্টিভঙ্গি প্রদান করে। এর প্রথম উদাহরণগুলির মধ্যে একটি হল ১৪৮৯ সালে একটি খুলি আঁকার জন্য ত্রিমাত্রিক দৃষ্টিভঙ্গি ব্যবহার করা।
গোল্ডেন স্টার ব্যাংক
thumb|গোল্ডেন স্টার ব্যাংক কার্যালয়, ইউরোপ গোল্ডেন স্টার ব্যাংক ইউরোপে উত্তর কোরিয়ার সর্বশেষ ব্যাংক ছিল।
ইতিহাস
এটি ১৯৮২ সালে অস্ট্রিয়ার ভিয়েনায় প্রতিষ্ঠিত হয়েছিল এবং তাইসং ব্যাঙ্কের মালিকানাধীন ছিল। ২০০৩ সালে অস্ট্রিয় স্বরাষ্ট্র মন্ত্রক একটি প্রতিবেদন প্রকাশ করেছিল, যাতে দাবি করা হয়েছিল যে ব্যাংকটি গুপ্তচরবৃত্তিতে জড়িত এবং অর্থ পাচার, জাল মুদ্রা বিতরণ এবং তেজস্ক্রিয় পদার্থের অবৈধ বাণিজ্য লিপ্ত। অর্থ পাচারের সন্দেহ এবং উত্তর কোরিয়ার অস্ত্র সরবরাহের সন্দেহে ২০০৪ সালের জুনে ব্যাংকটি বন্ধ করে দেওয়া হয়েছিল।
আদ্রিয়ানা লুনা
আদ্রিয়ানা লুনা (Adrianna Luna, মঞ্চ নাম, জন্ম: মে ১২, ১৯৮৪) একজন মার্কিন পর্নোগ্রাফি চলচ্চিত্র অভিনেত্রী, মডেল এবং পুরুষদের ক্লাবের নর্তকী। ২০১২ সালের নভেম্বর মাসে লুনা পেন্টহাউস পেট অব দ্য মান্থ নির্বাচিত হন।
প্রাথমিক এবং কর্মজীবন
লুনা ১২ মে, ১৯৮৪ মার্কিন যুক্তরাষ্ট্রের লস অ্যাঞ্জেলেস, ক্যালিফোর্নিয়ায় জন্ম নেন তিনি একজন মেক্সিকান এবং ফিলিপিনো বংশোদ্ভূত।  তিনি স্পেনীয় ভাষায় কথা বলতে দক্ষ তবে তিনি তাগালোগ ভাষায় কথা বলতে না পরলেও ভাল বুঝতে পারেন।
লুনা সোনোমা স্টেট ইউনিভার্সিটিতে অধ্যয়ন করতেন ক্যালিফোর্নিয়া স্টেট ইউনিভার্সিটি, নর্থরিজে স্থানান্তর পূর্বে, যেখানে তিনি জনসংযোগ বিষয়ে স্নাতক ডিগ্রী সম্পন্ন করেন। এছাড়াও তিনি সাংবাদিকতায় কলা স্নাতক ডিগ্রি লাভ করেন। পর্নোগ্রাফি চলচ্চিত্র অভিনেত্রী হিসেবে কাজ করার পূর্বে তিনি একটি মূলধারার উৎপাদন-অর্থায়ন কোম্পানিতে সাবেক নির্বাহী সহকারী হিসেবে প্রায় তিন বছর কাজ করেন। তিনি মার্চ ২০১১ সালে প্রাপ্তবয়স্ক চলচ্চিত্র শিল্পে প্রবেশ করেন।
কর্মজীবন
লুনা তার এক বন্ধু কর্তৃক প্রাপ্তবয়স্ক চলচ্চিত্র শিল্পে পরিচিত হন যিনি সেখানে মেক-আপ শিল্পী হিসেবে কাজ করতেন। মার্চ ২০১১ সাল থেকে তার কর্মজীবন শুরু হয়। তিনি তার প্রথম দৃশ্যের চিত্রগ্রহণ পূর্বের রাতে প্রথমবারের মতো হার্ডকোর পর্নোগ্রাফি দেখেছেন বলে দাবি জানান এবং তখন পর্যন্ত তিনি কেবল লঘু পর্নোগ্রাফি দেখেছন। তার প্রথম দৃশ্য ছিল নিউ সেনসেশনের জন্য ড্যানি মাউন্টেনের সঙ্গে দেম'স সাম সেক্সি টাইটেল্স শিরোনামের একটি পর্নোচলচ্চিত্রে।
ব্যক্তিগত জীবন
লুনার বিবৃতি অনুযায়ী জানা যায়, তিনি মিশ্র মার্শাল আর্টস প্রশিক্ষণ নেন। লুনা উভকামী হিসেবে চিহ্নিত।
পর্নোগ্রাফি (দ্ব্যর্থতা নিরসন)
পর্নোগ্রাফি মানব দেহের যৌন উদ্দীপনা সৃষ্টির উদ্দেশ্যে যৌন আচরণের উপস্থাপনা।
পর্নোগ্রাফি আরও উল্লখে করতে পারে:
ইব্রাহিম আল-রাবিয়াহ
ইব্রাহিম খালেফ আল-রাবিয়াহ (জন্ম ৬ সেপ্টেম্বর ১৯৫৪) একজন কুয়েতি প্রাক্তন স্প্রিন্টার। তিনি ১৯৭৬ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
লথা আথিয়ামান
লথা আথিয়ামান এছাড়াও বানান লথা আধিয়ামান, একজন ভারতীয় রাজনীতিবিদ এবং ২০০৯ সালে উপনির্বাচনে তিরুমঙ্গলম আসন থেকে দ্রাবিড় মুন্নেত্রা কড়গমের সদস্য হয়ে তামিলনাড়ু বিধানসভায় বিজয়ী হয়েছিলেন। তিনি তাঁর সর্বভারতীয় আন্না দ্রাবিড় মুন্নেত্র কাজগমের প্রতিদ্বন্দ্বী প্রার্থী এম মুথুরমলিঙ্গমকে প্রায় ৪০,০০০ ভোটে তীব্রভাবে পরাজিত করেছিলেন।
আথিয়ামান হলেন এমসিএসএ আধিয়ামানের বিধবা, একই আসনে কাজ করেছেন বিধানসভার আরেক সদস্য।
ভূকম্পন তরঙ্গ
ভূকম্পন তরঙ্গ (Seismic wave) বা ভূকম্পীয় তরঙ্গ হচ্ছে ভূমিকম্প, আগ্নেয়গিরির অগ্ন্যুদগীরণ, বৃহৎ ভূমিধ্বস, মানবসৃষ্ট বিস্ফোরণ বা এ জাতীয় কোন শক্তিশালী উৎস থেকে সৃষ্ট শক্তির তরঙ্গীয় রূপ যা ভূ-পৃষ্ঠতল বরাবর কিংবা পৃথিবীর ভেতর দিয়ে প্রবাহিত হয়। ভূকম্পনবিজ্ঞানীরা এই তরঙ্গগুলি বিশ্লেষণ করেন। ভূকম্পনমাপক নামক যন্ত্রের সাহায্যে ভূমিকম্প তরঙ্গগুলির বিস্তার এবং কম্পাঙ্কের পরিমাপ গ্রহণ করা হয়। এগুলি পৃথিবী এবং এর পৃষ্ঠতলের নিচে অবস্থিত স্তরগুলির গঠন-কাঠামো সম্পর্কে তথ্যের যোগান দেয়। এছাড়া ভূকম্পন জরিপের সময় কৃত্রিমভাবে ভূকম্প তরঙ্গ উৎপাদন করে পরিমাপ গ্রহণ করা হয় এবং এই উপাত্তগুলি খনিজ তেল ও গ্যাস অনুসন্ধান ও এ সংক্রান্ত প্রকৌশলবিদ্যায় কাজে লাগে।
ভূকম্পন তরঙ্গের প্রকারভেদ
ভূমিকম্পের ফলে প্রধানত চার ধরনের স্থিতিস্থাপক তরঙ্গের সৃষ্টি হয়। এদের দুইটিকে বলা হয় শারীরী তরঙ্গ, যেগুলি পৃথিবীর ভেতর দিয়ে প্রবাহিত হয়। এবং অন্য দুইটিকে বলা হয় পৃষ্ঠতল তরঙ্গ, যা ভূপৃষ্ঠতল ধরে প্রবাহিত হয়।
শারীরী তরঙ্গ
শারীরী তরঙ্গগুলি পৃথিবীর ভেতর বা অন্তর্ভাগ দিয়ে প্রবাহিত হয়। ভূ-অভ্যন্তরের পদার্থের ঘনত্ব ও ঋজুতা এগুলির গতিপথ নির্ধারণ করে। এগুলির আবার তাপমাত্রা, রাসায়নিক গঠন ও পদার্থের অবস্থার উপর নির্ভর করে। শারীরী তরঙ্গ দুই ধরনের হয়। প্রাথমিক তরঙ্গ ও গৌণ তরঙ্গ।
গৌণ তরঙ্গ
গৌণ তরঙ্গ (ইংরেজিতে সংক্ষেপে এস তরঙ্গ নামেও ডাকা হয়) কৃন্তন তরঙ্গ বা তির্যক তরঙ্গ নামেও পরিচিত। এই তরঙ্গগুলির কারণে কঠিন সঞ্চারণ মাধ্যমটি ভূমিকম্পের সঞ্চারণের দিকের সাথে লম্বভাবে উপরে-নিচে ওঠানামা করে। যখন তরঙ্গটি মাধ্যমের কোনও বিন্দুর মধ্য দিয়ে প্রবাহিত হয়, তখন এটির একবার উপরে, একবার নিচে কৃন্তন ঘটে। পৃথিবীপৃষ্ঠে এই কৃন্তন তরঙ্গের গতিবেগ সেকেন্ডে ৩.৪ কিলোমিটার এবং কোরের সীমানার কাছে এর গতিবেগ সেকেন্ডে ৭.২ কিলোমিটার। কোর তরল বলে কৃন্তন তরঙ্গগুলি সঞ্চারণ করতে পারে না। অন্যভাবে দেখলে, বহিঃস্থ কোর যে তরল, এই সিদ্ধান্তের পক্ষে একটি শক্তিশালী যুক্তি হল কৃন্তন তরঙ্গের অনুপস্থিতি।  মূল তরঙ্গের মত গৌণ তরঙ্গগুলিও ঊর্ধ্বগামী অবতল বক্রাকার পথে ভ্রমণ করে।
লাভ তরঙ্গ
ভূপৃষ্ঠ বরাবর ভ্রমণকারী তরঙ্গগুলির মধ্যে "লাভ তরঙ্গ" নামে পরিচিত তরঙ্গগুলি বেশি দ্রুত ভ্রমণ করে। ব্রিটিশ ভূমিকম্পবিদ এ ই এইচ লাভ সর্বপ্রথম ১৯১১ সালে এগুলির অস্তিত্ব নিয়ে ভবিষ্যদ্বাণী করেন। যখন ভূপৃষ্ঠের নিকটে অবস্থিত কঠিন মাধ্যমে ভিন্ন ভিন্ন স্থিতিস্থাপক বৈশিষ্ট্য বিদ্যমান থাকে, তখন লাভ তরঙ্গগুলি প্রসারিত হয়। এই তরঙ্গুলির কারণে মাধ্যমটি সম্পূর্ণরূপে তরঙ্গের প্রসারণের দিকের সাথে উল্লম্বভাবে সরতে থাকে। লাভ তরঙ্গের অন্তর্নিহিত শক্তি উৎস থেকে তিন দিকের বদলে দুই দিকে ছড়িয়ে পড়ে (অন্যান্য পৃষ্ঠ তরঙ্গের মত), ফলে এই তরঙ্গগুলি ভূমিকম্প মাপক কেন্দ্রগুলিতে পরিষ্কারভাবে দৃশ্যমান লেখচিত্র উৎপাদন করে, এমনকি ভূমিকম্পের উৎস যদি বহু দূরেও অবস্থিত হয় ।
রেইলি তরঙ্গ
আরেক ধরনের গুরত্বপূর্ণ পৃষ্ঠ তরঙ্গের নাম "রেইলি তরঙ্গ"। ব্রিটিশ পদার্থবিজ্ঞানী লর্ড রেইলি সর্বপ্রথম ১৮৮৫ সালে গাণিতিকভাবে এগুলি অস্তিত্ব প্রদর্শন করেন। রেইলি তরঙ্গগুলি পৃথিবীপৃষ্ঠের মত স্থিতিস্থাপক কঠিন মাধ্যমের উন্মুক্ত পৃষ্ঠতল বরাবর ভ্রমণ করে। এদের গতি অনুদৈর্ঘ্য সংকোচন এবং প্রসারণের সমবায়ে গঠিত এবং এর ফলে পৃষ্ঠতলের বিন্দুগুলির উপবৃত্তাকার গতি পরিলক্ষিত হয়। সমস্ত তরঙ্গের মধ্যে রেইলি তরঙ্গগুলি সবচেয়ে বেশি সময় ধরে ছড়িয়ে পড়ে, ফলে ভূমিকম্পমাপক যন্ত্রে এই তরঙ্গগুলির সুদীর্ঘ স্থায়িত্বকাল পরিলক্ষিত হয়।
ভূকম্পন লিপিকরণ
The path that a wave takes between the focus and the observation point is often drawn as a ray diagram. An example of this is shown in a figure above. When reflections are taken into account there are an infinite number of paths that a wave can take. Each path is denoted by a set of letters that describe the trajectory and phase through the Earth. In general an upper case denotes a transmitted wave and a lower case denotes a reflected wave. The two exceptions to this seem to be "g" and "n".
For example:
জেনি জনসন (কবি)
জেনি জনসন একজন আমেরিকান কুইয়ার কবি।
প্রাথমিক জীবন এবং শিক্ষা
জেনি জনসন ভার্জিনিয়া বিশ্ববিদ্যালয় থেকে ইংরেজি শিক্ষায় বিএ/এমটি এবং ওয়ারেন উইলসন কলেজ থেকে কবিতায় এমএফএ ডিগ্রী পেয়েছেন। কলেজ স্তরে পড়া শুরু করার আগে তিনি সান ফ্রান্সিসকোতে পাবলিক স্কুলে পড়াতেন এবং ইউভিএ ইয়াং রাইটারস কর্মশালায় কর্মী হিসেবে দশটি গ্রীষ্ম কাটিয়েছেন। তিনি পিটসবার্গ বিশ্ববিদ্যালয়ে পড়িয়েছেন এবং বর্তমানে পশ্চিম ভার্জিনিয়া বিশ্ববিদ্যালয়ে পড়ান। সেখানে তিনি সৃজনশীল লেখার (ক্রিয়েটিভ রাইটিং) সহকারী অধ্যাপক। তিনি প্যাসিফিক লুথারান ইউনিভার্সিটির রেইনিয়ার রাইটিং কর্মশালাতেও কাজ করেন। তিনি পিটসবার্গে থাকেন।
কবিতা
জনসনের কবিতাগুলি দ্য নিউ ইয়র্ক টাইমস, দ্য প্যারিস রিভিউ এবং নিউ ইংল্যান্ড রিভিউতে প্রকাশিত হয়েছে। তাঁর কিছু কবিতা বেশ কিছু সংকলনের জন্য নির্বাচিত হয়েছে। তার মধ্যে আছে দ্য বেস্ট আমেরিকান পোয়েট্রি ২০১২, বডিস বিল্ট ফর গেম (ইউনিভার্সিটি অফ নেব্রাস্কা প্রেস, ২০১৯), উইমেন অফ রেজিস্ট্যান্স: পোয়েমস ফর এ নিউ ফেমিনিজম (অর বুকস, ২০১৮) এবং ট্রাবলিং দ্য লাইন: ট্রান্স অ্যান্ড জেন্ডারকুইয়ার  পোয়েটিক্স (নাইটবোট বুকস ২০১৫)।
২০১৭ সালে তাঁর প্রথম কবিতার বই, ইন ফুল ভেলভেট প্রকাশ পেয়েছিল। এটি প্রকাশ করেছিল সারাবন্দে বুকস। এটি লিখতে তাঁর আট বছর সময় লেগেছিল। এটি পাবলিশার্স উইকলি থেকে তারকাচিহ্নিত পর্যালোচনা পেয়েছিল। জনসন বলেছেন এটি "লিঙ্গ, ইচ্ছা এবং এলজিবিটিকিউ বংশের অন্বেষণ করে।" তিনি নিজের কবিতায় মেরিলিন হ্যাকার এবং ল্যারি লেভিসের প্রভাবের উল্লেখ করেছেন এবং বলেছেন "যখন আমি জানি আমি আরও সাহসের সাথে বেঁচে থাকতে এবং লিখতে পারি তখন আমি অ্যাড্রিয়েন রিচ এবং অড্রে লর্ডের কবিতা পড়ি।"  ল্যাম্বডা সাহিত্য ফাউন্ডেশন এটিকে বর্ণনা করেছে এইভাবে "অন্যান্য অনেক লেসবিয়ান কবি এবং কুইয়ার লেখকদের সাথে সরাসরি কথোপকথনে (তাঁদের মধ্যে হ্যাকার এবং জেনি ফ্যাক্টরের মতো মানুষও ছিলেন) কিভাবে প্রকাশ পেয়েছে প্রাকৃতিক জগতের অদ্ভুততায় আনন্দ।"
জনসনকে ২০১৮ সালের ফেব্রুয়ারিতে পোয়েটস অ্যান্ড রাইটার্স পত্রিকার প্রচ্ছদে "দশজন কবি যারা বিশ্বকে বদলে দেবে" হিসাবে চিহ্নিত করা হয়েছিল। জনসনের পরিবারে এক সম্পর্কিত ঠাকুমা ছিলেন যিনি পরিবারের একজন বৃদ্ধ দাসী হিসাবে পরিচিত ছিলেন। তিনি অন্য এক মহিলার সাথে থাকতেন যিনি সম্ভবত তাঁর সঙ্গী ছিলেন। জনসনের প্রথম কবিতা সংকলনে 'গ্রেট আন্ট ডরোথি'র উল্লেখ রয়েছে। তাঁর পুরস্কারপ্রাপ্ত কবিতা "আরিয়া" হল একটি চতুর্দশপদী কবিতা (সনেট)। এটি হল একটি বর্ণনামূলক কবিতা, এখানে একজন রূপান্তরিত লিঙ্গ (ট্রান্সজেন্ডার) বন্ধুর বক্ষ অস্ত্রোপচারের ঘটনা উদযাপনের জন্য একটি বক্ষ বন্ধনী (ব্রা) পোড়ানোর বিষয় নিয়ে লেখা হয়েছে।
দুই নয়নের আলো
দুই নয়নের আলো মোস্তাফিজুর রহমান মানিক রচিত ও পরিচালিত ২০০৫ সালের বাংলাদেশী প্রণয়ধর্মী নাট্য চলচ্চিত্র। নবধারা চলচ্চিত্রের ব্যানারে চলচ্চিত্রটি প্রযোজনা করেছেন হুমায়ূন কবীর। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, শাকিল খান ও বুলবুল আহমেদ। এটি নিম্নবিত্ত একটি তরুণীর জীবন-সংগ্রাম ও মর্যাদার লড়াই নিয়ে আবর্তিত হয়েছে।
চলচ্চিত্রটি ২০০৫ সালের ১৩ই মে মুক্তি পায়। এতে অভিনয় করে শাবনূর শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া চলচ্চিত্রটি সঙ্গীত শাখায় আরও দুটি পুরস্কার অর্জন করে।
সঙ্গীত
চলচ্চিত্রটির সুর ও সঙ্গীতায়োজন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, কুমার বিশ্বজিৎ, মনির খান, ও বেবী নাজনীন।
সিমন ফান ডার মিয়ার
সিমন ফান ডার মিয়ার (জন্ম: ২৪শে নভেম্বর, ১৯২৫) একজন ওলন্দাজ ত্বরক পদার্থবিজ্ঞানী যিনি সংঘর্ষকের মধ্যে স্টোক্যাস্টীয় শীতলীকরণ প্রক্রিয়া উদ্ভাবন করেন। তার এই উদ্ভাবনের কারণেই ডব্লিউ কণা ও জেড কণা আবিষ্কার সম্ভব হয়। সার্নের ৫০০ গিগা ইলেকট্রনভোল্ট প্রোটন-প্রতিপ্রোটন সংঘর্ষকে এই কণা দুটি আবিষ্কৃত হয়। কার্লো রুবিয়া কর্তৃক পরিচালিত ইউএ-১ নামক পরীক্ষণের সহযোগিতায় আবিস্কারটি হয়। কার্লো রুবিয়া ও ফান ডার মিয়ার ১৯৮৪ সালে যৌথভাবে পদার্থবিজ্ঞানে নোবেল পুরস্কার লাভ করেন।
মিয়ার ১৯৫২ সালে নেদারল্যান্ডের ডেল্‌ফ্‌ট থেকে ভৌত প্রকৌশল বিষয়ে একটি ডিগ্রি অর্জন করেন। ১৯৫৬ সাল পর্যন্ত তিনি ফিলিপ্‌স কোম্পানিতে চাকরি করেন। এই বছরই সার্নে বিজ্ঞানী হিসেবে যোগ দেন এবং ১৯৯০ সালে এখান থেকেই অবসর গ্রহণ করেন। আর্নেস্ট অরল্যান্ডো লরেন্স এবং ফান ডার মিয়ার ছাড়া আর কোন ত্বরক পদার্থবিজ্ঞানী নোবেল পুরস্কার লাভ করেন নি।
অভোজ্য ফলের তালিকা
নিচে মাংসল ফলের একটি অসম্পূর্ণ তালিকা রয়েছে যেসব ফল মানুষের দ্বারা ভোজ্য বলে মনে হলেও তা ভোজ্য নয়। এর মধ্যে কিছু ফল বিষাক্ত এবং কিছু ফল খেতে বিস্বাদ।
ইয়োহান ভল্ফগাং ফন গ্যোটে
জর্জ ইলিয়ট তাঁর সম্পর্কে বলেছিলেন— “জার্মানির শ্রেষ্ঠতম গুণী ব্যক্তি এবং পৃথিবীর সর্বশেষ সত্যিকারের বহুশাস্ত্রজ্ঞ”। গোটে একাধারে কবিতা, নাটক, সাহিত্য, ধর্মতত্ত্ব, মানবতাবাদ এবং বিজ্ঞানের ক্ষেত্রে অবদান রেখেছেন। গ্যোটের সেরা সাহিত্যকীর্তি হচ্ছে দু খণ্ডের নাটক ফাউস্ত যাকে বিশ্ব সাহিত্যের অন্যতম সেরা রত্ন হিসেবেও বিবেচনা করা হয়। ষোড়শ শতাব্দীর বিখ্যাত জার্মান উপকথা ফাউস্তের উপর ভিত্তি করে এই নাটক লেখা হয়েছিল। তার অন্যান্য উল্লেখযোগ্য সাহিত্যকর্মের মধ্যে রয়েছে প্রচুর কবিতা, Wilhelm Meister's Apprenticeship নামক Bildungsroman এবং The Sorrows of Young Werther নামক উপন্যাস। গ্যোটে জার্মান সাহিত্য বিশেষত ১৮ ও ১৯-শতকে বিকশিত ভাইমার ক্লাসিসিজ্‌ম আন্দোলনের অন্যতম প্রধান ব্যক্তিত্ব। এই আন্দোলনের সাথে জড়িয়ে ছিল একই সাথে আলোকময়তা, আবেগময়তা (Empfindsamkeit), Sturm und Drang এবং রোমান্টিসিজ্‌ম।
জীবনী
বাবা য়োহান ক্যাস্পার গ্যোতে (১৭১০-১৭৮২) এবং মা এলিজাবেথ ক্যাথারিন (১৭৩১-১৮০৮) পুত্র গ্যোতে ১৭৪৯  খ্রিষ্টাব্দের ২৮ আগস্ট তারিখে  ফ্রাঙ্কফোর্টে জন্মগ্রহণ করেন।  সপ্তবর্ষব্যাপী যুদ্ধের ফলাফলে ১৭৫৯ খ্রিষ্টাব্দে ফরাসীরা ফ্রাঙ্কফোর্ট দখল করে নেয়, ১৭৬৪ খ্রিষ্টাব্দে সম্রাট দ্বিতীয় জোসেফের অভিষেক। ১৭৬৫ থেকে ১৭৬৮ পর্যন্ত গ্যোতে  লাইপসিক বিশ্ববিদ্যালয়ে অধ্যয়ন করেন। ১৭৬৮-৭০ দুই বছর  ফ্রাঙ্কফোর্টে পিতৃগৃহে অবস্থান,  ১৭৭০ খ্রিষ্টাব্দে স্ট্রাসবুর্গে অবস্থান, একই বছর আইনের সনদপ্রাপ্তি।  ১৭৭১/৭২ খ্রিষ্টাব্দে   অল্পদিনের জন্য-আইন ব্যবসায়ে আত্মনিয়োগ করেন গ্যোতে। ১৭৭২ খ্রিষ্টাব্দে  ভেৎস্লারে অবস্থান। এ-সময়ে তিনি প্রহসন, কবিতা এবং র ক্লাভিগো  রচনা করেন। এ-সময়ে ফাউস্ট, ‘এগমন্ট’ এবং ‘ভের্থর’ রচনা শুরু করেন। এ পর্যায়ে লিলি শোয়েনমানের সঙ্গে তার বিয়ে স্থির হয়। ১৭৭৫ খ্রিষ্টাব্দে মে থেকে জুলাই মাস পর্যন্ত তিনি সুইজারল্যান্ড ভ্রমণ করেন। একই বছর নভেম্বর মাসে ভাইমারের ডিউক কার্ল আউস্টের নিমন্ত্রণে ভাইমারে গমন করেন। ১৭৭৬ খ্রিষ্টাব্দে  মন্ত্রিপরিষদের সদস্য হিসেবে নিযুক্তি লাভ করেন। এ-সময়ে শার্লোট ফন স্টেইনের সঙ্গে তার প্রণয় হয়। ইল মেনাউতে খনিজসংক্রান্ত বিষয়ে মনোনিবেশ করেন। ১৭৭৭ খ্রিষ্টাব্দে  নভেম্বর থেকে ডিসেম্বর পর্যন্ত সময়ে হার্টস্ পর্বতে ভ্রমণ করতে যান। ১৭৭৮  খ্রিষ্টাব্দে  বার্লিন সফর করেন। ১৭৭৯ খ্রিষ্টাব্দে যুদ্ধপরিষদের সভাপতি এবং সড়ক ও জনপথ বিভাগের পরিচালকের দায়িত্ব গ্রহণ করেন। এ-সময়ে তিনি গদ্যে ইফিগেনিয়া রচনা করেন। ১৭৮০ খ্রিষ্টাব্দে দ্বিতীয়বার সুইজারল্যান্ড ভ্রমণে যান। ১৭৮২ খ্রিষ্টাব্দে তাকে সম্মানসূচক সামন্ত পদে উন্নীত করা হয় এবং তিনি অর্থমন্ত্রণালয়ের দায়িত্ব গ্রহণ করেন। ১৭৮৪ খ্রিষ্টাব্দে অস্থিবিদ্যায় যঁসধহ ড়ং রহঃবৎ সধীরষষধৎব অস্থি সর্বপ্রথম আবিষ্কার করেন।
ক্যামরিন ম্যানহেইম
ক্যামরিন ম্যানহেইম (Camryn Manheim; ৮ মার্চ ১৯৬১) হলেন একজন মার্কিন অভিনেত্রী। তিনি এবিসির দ্য প্র্যাকটিস ধারাবাহিকে অ্যাটর্নি এলিনর ফ্রুট, সিবিএসের ঘোস্ট হুইসপারার ধারাবাহিকে ডেলিয়া ব্যাঙ্কস, এলভিস মিনি ধারাবাহিক গ্লাডিস প্রেসলি এবং পারসন অব ইন্টারেস্ট ধারাবাহিকে "কনট্রোল" চরিত্রে অভিনয় করে খ্যাতি অর্জন করেন। প্র্যাকটিস ধারাবাহিকে তার কাজের জন্য তিনি নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। এছাড়া তিনি এলভিস মিনি ধারাবাহিকের জন্য একটি করে প্রাইমটাইম এমি ও গোল্ডেন গ্লোবের মনোনয়ন লাভ করেন।
ইয়োহান ভল্ফগাং ফন গ্যোটে
জীবনী
১৭৮৫ খ্রিষ্টাব্দে রাজন্যবৃন্দের মধ্যে দৌত্যকাজ করেন এবং উদ্ভিদবিদ্যার গবেষণায় আত্মনিয়োগ করেন। ১৭৮৬ খ্রিষ্টাব্দে তিনি ইতালি ভ্রমণ করেন এবং কবিতায় ‘ইফগেনিয়া’, ‘এগমন্ট’ এবং ‘টাসসো’ নাটক রচনা করেন। ১৭৮৮ খ্রিষ্টাব্দে দৈনন্দিন রাজকার্যের ঝামেলা থেকে তিনি মুক্তিলাভ করেন। এ-সময়ে ভাগীপতœী খ্রিস্টিয়ানা ভালফিয়াসের সঙ্গে একত্র বসবাস শুরু করেন। এই সময়ে রচনা করেন কাব্যগ্রন্থ ‘রোমান এলিজি’। ১৭৮৯ খ্রিষ্টাব্দে ডিসেম্বর মাসে একমাত্র পুত্র আউগস্-এর জন্ম হয়। গ্যোতের মোট পাঁচ সন্তার জন্ম হয়েছিল। পাঁচ সন্তানের মধ্যে একমাত্র আউগস্টই বেঁচে ছিলো। ১৭৯০ আট খণ্ডে গ্যোতে রচনাবলি প্রকাশিত হয়। এ-সময়ে তিনি জ্যোতির্বিদ্যা, অস্থিবিদ্যা, আলোকবিদ্যা ও উদ্ভিদের রূপান্তর বিদ্যার (গবঃধসড়ৎঢ়যড়ংরং ড়ভ ঢ়ষধহঃ) গবেষণায় গভীরভাবে আত্মনিয়োগ করেন। এ ছাড়া রাজকীয় নাট্যমঞ্চ পরিচালকের দায়িত্বভারও তাকে গ্রহণ করতে হয়। ১৭৯২ খ্রিষ্টাব্দের আগস্ট থেকে নভেম্বর পর্যন্ত ফরাসিদের অভিযান। এ-সময়ে সাত খণ্ডে তার নতুন রচনাবলি প্রকাশ শুরু হয়। ১৭৯৪ খ্রিষ্টাব্দে জার্মানির অপর একজন বিখ্যাত কবি শিলারের সঙ্গে তার গভীর বন্ধুত্ব হয়। গোটা-বিশে^র সাহিত্যে এরকম বন্ধুত্বের দৃষ্টান্ত বিরল। এ-সময়ে তিনি ‘ভিলহেম মাস্টার্স অ্যাপ্রেন্টিসশিপ’ গ্রন্থ রচনায় হাত দেন। ১৭৯৬ খ্রিষ্টাব্দে শিলারের সঙ্গে মিলিত হয়ে ‘স্কেনিয়েন’ পত্রিকা প্রকাশ করেন। এ-সময়ে ‘হারমান অ্যান্ড ভরোথিয়া’ নাটকটি রচনা করেন। ১৭৯৭- তিনি দক্ষিণ জার্মানি এবং সুইজারল্যান্ড ভ্রমণ করেন। ১৭৯৮ খ্রিষ্টাব্দে সাহিত্য সাময়িকী ‘ডি প্রোপিলায়েন’ প্রকাশ করেন। ১৮০১ খ্রিষ্টাব্দে বিসর্প বা শোথ রোগে আক্রান্ত হন। ১৮০৩ খ্রিষ্টাব্দে ‘দি ন্যাচারাল ডটার’ প্রকাশ। জেনাতে ফ্রোমান পরিবারে অতিথি। ১৮০৪  খ্রিষ্টাব্দে        মাদাম দা স্টেইল না¤œী ফরাসি মহিলার সঙ্গে সাক্ষাৎ। ভিঙ্ক্যাালমানের সাথে সাক্ষাৎ। নেপোলিয়ন নিজেকে সম্রাট ঘোষণা করেন। ১৮০৫ ভয়ঙ্কর কিডনি রোগে আক্রান্ত। শিলারের মৃত্যু। সেলটারের সঙ্গে বন্ধুত্ব। ১৮০৬ অক্টোবরের ১৪ তারিখে শুরু হয় জেনার যুদ্ধ।  ভাইমার নেপোলিয়নের দখলে চলে যায় এবং গ্যোতে ভালপিয়াসকে খ্রিস্ট ধর্ম মতে বিবাহ করেন। ১৮০৭]] খ্রিষ্টাব্দে ‘ফাউস্ট’ প্রথম খণ্ড প্রকাশিত হয়। ১৮০৮ খ্রিষ্টাব্দে ১২ খণ্ড প্রকাশিত গ্যোতে রচনা সংকলেন ফাউস্ট প্রথম খণ্ডের অন্তর্ভুক্তি। এই একই বছরে এরফুর্ট কংগ্রেসে নেপোলিয়নের সাথে গ্যোতের সাক্ষাৎ। ১৮০৯ খ্রিষ্টাব্দে আত্মজীবনী রচনার সূচনা। ১৮১২ খ্রিষ্টাব্দে অমর সংগীতশিল্পী বেঠোফেন এবং অস্ট্রিয়ার সম্রাজ্ঞী মারিয়া লুডো-ভিকার সঙ্গে সাক্ষাৎ। নেপোলিয়নের রাশিয়া অভিযান। ১৮১৩ খ্রিষ্টাব্দে রুশিয়া, প্রাশিয়া, অস্ট্রিয়ার সম্মিলিতভাবে নেপোলিয়নের বিরুদ্ধে ১৮ অক্টোবর তারিখে লাইপসিকের যুদ্ধে অংশগ্রহণ। ১৮১৪   খ্রিষ্টাব্দে নেপোলিয়ানের পরাজয়, এল্বা দ্বীপে নির্বাসন এবং ভিয়েনা কংগ্রেসের অধিবেশন।
১৮১৫  খ্রিষ্টাব্দে   মাইন, রাইন অঞ্চলে ভ্রমণ। পুনরায় কোল্ন্ হয়ে রাইন, মাইন অঞ্চল পরিদর্শন। ২৯ খণ্ডে তার রচনাবলির দ্বিতীয় সংস্করণ প্রকাশ। একই বছরে ওয়াটার্লুর যুদ্ধে নেপালিয়নের চূড়ান্ত পরাজয় এবং সেন্ট হেলেনায় নির্বাসন। ১৮১৬-এ পতœী ভালফিয়াসের মৃত্যু।
১৮১৭ খ্রিষ্টাব্দে রাজকীয় নাট্যমঞ্চের দায়িত্ব থেকে অব্যাহতি। পুত্র আউগস্টের সঙ্গে ওতিলে পগভিশের বিয়ে। ১৮১৯ খ্রিষ্টাব্দে ‘দিওয়ান অব দা ওয়েস্ট অ্যান্ড ইস্ট’ (প্রাচ্য-প্রতীচ্যের দেওয়ান) গ্রন্থের প্রকাশ। বার্লিনে ফাউস্টের প্রথম মঞ্চায়ন। ১৮২১ খ্রিষ্টাব্দে ‘ভিলহেম মার্স্টাস্ অ্যাপ্রেন্টিস্শিপ’ গ্রন্থের প্রথম খণ্ডের প্রকাশ। ১৮২৩ খ্রিষ্টাব্দে শুরুতেই কঠিন রোগে আক্রান্ত হন। এ-সময়ে একারমান তার সেক্রেটারি হিসেবে কাজ করতে ভাইমারে আসেন। ১৮২ ৫খ্রিষ্টাব্দে   ফাউস্ট দ্বিতীয় খণ্ড লেকারকাজে প্রবৃত্ত হন গ্যোতে। কাজ শুরু। ১৮২৮  ৪০ খণ্ডে রচনাবলি শেষবারের মতো তার জীবদ্দশায় প্রকাশিত হয়। ১৮৩০ খ্রিষ্টাব্দে গ্যোতের একমাত্র পুত্র আউগস্ট রোমে মারা যান। প্যারি আ্যাকাডেমিতে কুভিয়ের-জিওফ্রে বিতর্কের সূত্রপাত। প্যারিতে জুলাই বিপ্লব। নাগরিক সম্রাট লুই ফিলিপের রাজত্বকাল শুরু। ১৮৩১-এ  তিনি উইল করেন।
ফাউস্টের দ্বিতীয় খণ্ডের সমাপ্তির পর ইলমেনাউতে শেষবারের মতো জন্মদিন পালন করেন। ১৮৩২ খ্রিষ্টাব্দের মার্চের ১৪ তারিখ তিনি গাড়িতে ভ্রমনে বের হন। যান। মার্চের ১৬ তারিখে অসুস্থ হয়ে পড়েন  এবং মার্চের ২২ তারিখে মারা যান। সেটা ১৮৩২ খ্রিষ্টাব্দ। ২৬ মার্চ তারিখে রাজকীয় শবাধারে করে তাকে প্রিয় কবিবন্ধু শিলারের পাশে সমাহিত করা হয়।
স্টিফেন এল. অ্যাডলার
'''স্টিফেন এল. অ্যাডলার' (জন্মঃ নভেম্বর ৩০, ১৯৩৯) একজন আমেরিকান পদার্থবিদ যিনি প্রাথমিক কণা (এলিমেন্টারি পার্টিক্‌ল) এবং ক্ষেত্র তত্ত্বে (ফিল্ড থিওরি) বিশেষজ্ঞ। তিনি বর্তমানে নিউ জার্সির প্রিন্সটন-এর ইনস্টিটিউট ফর অ্যাডভান্সড স্টাডির স্কুল অফ ন্যাচারাল সায়েন্স'' -এর অধ্যাপক।
জীবনী
অ্যাডলার ১৯৬৬ সালে ইনস্টিটিউট ফর অ্যাডভান্সড স্টাডির সদস্য হন এবং ১৯৬৯ সালে তাত্ত্বিক পদার্থবিজ্ঞানের অধ্যাপক হয়েছিলেন। ১৯৭৯ সালে প্রতিষ্ঠান থেকে তাকে 'নিউ জার্সির অ্যালবার্ট আইনস্টাইন প্রফেসর নামকরনে আখ্যায়িত করে বিশেষ সম্মানে ভূষিত করা হয়। তিনি ১৯৭৪ সালে আমেরিকান কলা ও বিজ্ঞান মঞ্চের সদস্য এবং ১৯৭৫ সালে জাতীয় বিজ্ঞান মঞ্চের সদস্যরূপে নির্বাচিত হন।
তিনি ১৯৮৮ সালে আমেরিকান ফিজিকাল সোসাইটি থেকে জে জে সাকুরাই পুরস্কার এবং ১৯৯৮ সালে তাত্ত্বিক পদার্থবিজ্ঞানের জন্য ডিরাক মেডেল অর্জন করেছিলেন যা তার অর্জিত পুরস্কারের মধ্যে অন্যতম। উচ্চ শক্তির নিউট্রিনো প্রসেস, বর্তমান বীজগণিত, সফ্ট‌ পিওন উপপাদ্য, যোগ বিধি এবং উদ্বেগ তত্ত্বে (পারট্রুবেশন থিওরি) সম্পর্কিত তার প্রাথমিক গবেষণাপত্রগুলি পদার্থবিজ্ঞানের প্রাথমিক কণা তত্ত্বের আধুনিক ভিত্তি স্থাপনে সহায়তা করেছিল।
২০১২ সালে, অ্যাডলার তার পারিবারিক উদ্যোগে অবদান রাখতে ব্রতী হন। তিনি তার ৯৯ বছর বয়সী পিতার রচিত ফিল্লোট্যাক্সিস(কাণ্ডোপরি পত্রবিন্যাস) -এর সমাধানঃ কেন ফিবনেসি শ্রেণী ও স্বর্ণ অনুপাত (গোল্ডেন রেশিও) এই পৃথিবীতে বিদ্যমান (আসল নামঃসল্ভিং দ্যা রিডল অফ ফিল্লোট্যাক্সিসঃ হোয়াই ফিবনেসি সিরিজ অ্যান্ড গোল্ডেন রেশিও এক্সিস্ট ইন আওয়ার প্ল্যানেট) বইটির ভূমিকা রচনা করতে অগ্রণী হন। বইয়ের গুরুত্বপূর্ণ নকশা ও চিত্রগুলি তাঁর বোন পেগির অঙ্কিত।
গতিবিজ্ঞানে অবদান
২০০৪ সালে প্রকাশিত তার গ্রন্থ সংখ্যা তত্ত্ব-এক অত্যাবশ্যক ঘটমান বিষয় (প্রকৃত নামঃ কোয়ান্টাম থিওরি অ্যাজ্ অ্যান এমারজেন্ট‌ ফেনোমেনা) অ্যাডলার তার সংখ্যা তত্ত্ব সম্বন্ধীয় ও ম্যাট্রিক্স তত্ত্ব থেকে উদ্ভূত দিশা গতিবিজ্ঞান (ট্রেস ডাইনামিক্স) -এর ধারনার কথা প্রকাশ করেন। এই ম্যাট্রিক্স তত্ত্বে পদার্থের প্রাথমিক কনাগুলিকে এমঅন কয়েকটি ম্যাট্রিক্সের সাহায্যে বর্ণনা করা হয় যারা সাধারনতঃ ম্যাট্রিক্সের বিনিময় বৈশিষ্ট্য অগ্রাহ্য করে (ম্যাট্রিক্সের গুণন প্রায় সব সময় অবিনিময়যোগ্য); বোসন এবং ফার্মিয়ন কণাদের ম্যাট্রিক্স উপাদানগুলি যথাক্রমে জটিল সংখ্যা এবং পরস্পর অবিনিময়কারী গ্রাসম্যান সংখ্যা দ্বারা চিহ্নিত হয়। পদার্থবিজ্ঞানে ব্যবহৃত বিশেষ অ্যাকশান প্রিন্সিপাল -এর সাহায্যে ম্যাট্রিক্সের বহুপদী সমীকরণ কে কাজে লাগিয়ে একটি লাগ্রেঞ্জীয়ান স্থাপন করা হয় যা হামিল্টনের গতি সমীকরণকে নির্দেশিত করে। অ্যাডলারের এই পরিসংখ্যান বলবিদ্যার ম্যাট্রিক্স মডেল গুলি অত্যাবশ্যকীয় ফলদায়ী সংখ্যা তত্ত্বের এক উল্লেখযোগ্য উপাদান।
অ্যাডলারের দিশা গতিবিজ্ঞান (ট্রেস ডাইনামিক্স) নরবার্ট ভিয়েনার এবং আমন্ড সিগেলের দ্বারা সংখ্যা তত্ত্বের গুরুত্বপূর্ণ ক্ষেত্রে আলোচিত হয়েছে। ডেভিড বোহম এবং জেফরি ববও এই তত্ত্বের বিবিধতা নিয়ে আলোচনা করেছেন। শ্রোডিঙ্গার সমীকরণের উন্নতিসাধন এবং সংখ্যা তত্ত্বের আরও বহু ক্ষেত্রে এর গুরুত্বপূর্ণ ব্যবহার রয়েছে।
ছক্কা পঞ্জা ২
ছক্কা পঞ্জা ২ এর মুক্তি প্রথমে নেপালের বড় শহরগুলিতে হয়েছিল এবং তারপরে এটি বিশ্বব্যাপী মুক্তি পেয়েছিল এটি পূর্বের ছক্কা পঞ্জার পর সর্বকালের দ্বিতীয় সর্বোচ্চ আয়ের নেপালী চলচ্চিত্র
গল্প
একটি গ্রামে তিন বন্ধু রয়েছে: প্রজ্বল (স্বরূপ ধাকল), সরস্বতী (জিতু নেপাল) এবং গৌরব (গৌরব পাহাড়ী)। এদের মধ্যে গৌরব সম্প্রতি মার্কিন যুক্তরাষ্ট্র থেকে এসেছে। সে গ্রামে বিবাহের উদ্দেশ্যে এসেছিল, পরে সে ইউএসএ তে ফিরে যায়। গৌরব গ্রাম ছেড়ে যাওয়ার পরে, প্রজ্বল এবং সরস্বতী কাঠমান্ডু যাওয়ার সিদ্ধান্ত নেয়। সরস্বতী তার লোক সেবা (পাবলিক সার্ভিস) পরীক্ষার জন্য প্রস্তুতি নিতে চায় এবং তার বন্ধু প্রজ্বল অস্ট্রেলিয়া যাওয়ার স্বপ্ন দেখছে।
দুই তরুণী আকাঙ্ক্ষা (স্বস্তিমা খড়কা) এবং বৃন্দা (বর্ষা রাউত) কাঠমান্ডুতে তাদের জীবন উপভোগ করছে। এই দুজনই তাদের আইইএলটিএস পরীক্ষায় উত্তীর্ণ হওয়ার চেষ্টা করছে, অস্ট্রেলিয়াতে যাবার জন্য। উমা (প্রিয়াঙ্কা কারকি) আকাঙ্ক্ষার কড়া মা এবং একজন প্রখ্যাত আইনজীবী এবং সে কঠিন হাতে তার মেয়ে আকাঙ্ক্ষার বন্ধুদের সামলায়। অন্য কোনও উপায় না দেখে আকাঙ্ক্ষা তার কাকা, ভিসা সংস্থায় কর্মরত, ম্যাগনে বুড়োর (কেদার ঘিমিরে) কাছে যায়। সেখানে ম্যাগন আকাঙ্ক্ষাকে প্রজ্বলের সাথে বিবাহের (নকল) পরিকল্পনা দেয়। তাদের বিবাহের পরে, তারা উভয়ই অস্ট্রেলিয়ায় নির্ভরশীল ভিসায় প্রবেশ করবে। কিন্তু তাদের পরিকল্পনা ব্যর্থ হয় এবং তারা অস্ট্রেলিয়ায় যেতে পারেনা। প্রজ্বল আস্তে আস্তে আকাঙ্ক্ষাকে পছন্দ করতে শুরু করলেও সে প্রজ্বলকে আকাশের (আয়ুষ্মান যোশি) গল্প শোনায়। অস্ট্রেলিয়ার বাসিন্দা আকাশ, আকাঙ্ক্ষার আসল প্রেমিক। আকাঙ্ক্ষা জানায় যে আকাশ নিজেই প্রিয়ার সাথে নকল 'মিথ্যা বিবাহ' করার পরে নির্ভরশীল ভিসায় অস্ট্রেলিয়া গিয়েছিল। পরীক্ষায় প্রিয়ার অনেক বেশি নম্বর ছিল।
উমার ছোটবেলার প্রেমিক রাজা (দীপক রাজ গিরি) আসার পর সব অবস্থার পরিবর্তন হয়ে যায়। উমা মনে করে রাজা তার সাথে বিশ্বাসঘাতকতা করেছে। রাজা এখন ডিএসপি। তার সাহায্যে, উমা প্রজ্বল এবং আকাঙ্ক্ষাকে ধরে ফেলে। তখন আকাঙ্ক্ষা বাড়ি ছেড়ে চলে যায়। আকাঙ্ক্ষা ভিসার জন্য চেষ্টা করে কিন্তু আবার ব্যর্থ হয়। এর মধ্যে, আকাশ অস্ট্রেলিয়া থেকে ফিরে এসে জানতে পারে যে প্রজ্বলের অসম্পূর্ণ নথি জমা দেওয়ার কারণে ভিসা ব্যর্থ হয়েছিল। প্রজ্বল সম্পর্ক বিচ্ছিন্ন হওয়ার কারণে হতাশাগ্রস্ত হয়ে পড়ে। আকাঙ্ক্ষা ও আকাশ বিয়ে করার চেষ্টা করলেও তারা রাজার হাতে ধরা পড়ে। তাদের সকলকে বহুবিবাহের মামলায় গ্রেপ্তার করে আদালতে পাঠানো হয়।
এখানে গল্পের মোড় ঘোরে। মামলা যখন চলছিল, প্রিয়া আদালতে প্রবেশ করে আকাশকে বহুবিবাহের জন্য অভিযুক্ত করে। বিবাহ বিচ্ছেদ করার জন্য সে আকাশের কাছে ৩০ কোটি নেপালি টাকা দাবি করে, আকাশ সেই টাকা দিয়ে দেয়। তখন জানা গেল প্রিয়া আসলে প্রজ্বলের বান্ধবী। এটি সমস্ত তাদের পরিকল্পনা ছিল ৩০ কোটি আদায় করার জন্য। তারা ধরা পড়েছিল কিন্তু আইন ভঙ্গ না করায় পুলিশ কিছুই করতে পারেনি। বাবার মৃত্যুর পরে গৌরব নেপালে ফিরে আসে। আকাশ ও আকাঙ্ক্ষা বিবাহিত এবং সুখে জীবন যাপন করছে। প্রজ্বল এবং প্রিয়াও তাই।
সংগীত বিতর্ক
অভিযোগ করা হয়েছিল "ইয়ে দাজু নাসামাউ" গানটি নেপালি লোক সংগীতশিল্পী কাঞ্ছা মাগর নেপালির থেকে চুরি করা। তখন পরিচালক ও প্রযোজক দীপক রাজ গিরি মূল গায়ককে কৃতিত্ব দিয়েছিলেন এবং গায়ক ও তাঁর ভক্তদের কাছে ক্ষমা চেয়েছিলেন। তারপরে ছক্কা পঞ্জা ২এর আরও একটি গান, "মাতা ইত্তা কিনারাম (ঝ্যাম্মা ঝ্যাম্মা)"ও নেপালি চলচ্চিত্র দেওর বাবুর গান "বাসনা মিঠো কস্তুরি কো" থেকে চুরির অভিযোগ উঠেছিল।
বক্স অফিস
একান্তিপুর বিবৃত করেছিল যে ছক্কা পঞ্জা ২ ছয় দিনে ৬০ মিলিয়ন টাকা আয় করেছে। ছবিটি নেপালে বছরের সবচেয়ে বেশি আয় করা ছবিতে পরিণত হয়েছিল, ৮ দিনের মধ্যে প্রেম গীত ২ এর রেকর্ড ভেঙে গিয়েছিল। ছক্কা পঞ্জা ২, নেপালে, বাহুবলী ২ এর উদ্বোধনী রেকর্ডও ভেঙে দিয়েছিল এবং এর নতুন বক্স অফিস অনুমান ছিল ১৩ কোটি।।
মোহাম্মদ সাদ (মল্লক্রীড়াবিদ)
মোহাম্মদ সাদ মুবারক (জন্ম ৪ এপ্রিল ১৯৪৯) একজন কুয়েতি প্রাক্তন স্প্রিন্টার। তিনি ১৯৭২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
পোস্ত (চলচ্চিত্র)
পোস্ত হল পরিচালক শিবপ্রসাদ মুখোপাধ্যায় ও নন্দিতা রায় পরিচালিত বাংলা চলচ্চিত্র। এই ছবিতে প্রধান চরিত্রে অভিনয় করেছেন সৌমিত্র চট্টোপাধ্যায়, যিশু সেনগুপ্ত, মিমি চক্রবর্তী ও পরান বন্দ্যোপাধ্যায়। ২০১৭ সালের ১২ শে মে ছবিটি মুক্তি পায়। ছবিটি দেশে ও বিদেশে (যুক্তরাষ্ট্র, কানাডা, জাপান, দুবাই, যুক্তরাজ্য, নেদারল্যান্ডস) একই দিনে মুক্তি পায়। চলচ্চিত্রটি বাংলার ছাড়া সারা ভারতে ১০০ টি হলে মুক্তি পায় যা বাংলা চলচ্চিত্রের ক্ষেত্রে এক ইতিহাস সৃষ্টি করবে। চলচ্চিত্রটি বাঙালি সাহিত্যিক সুচিত্রা ভট্টাচার্যে র কাহিনী মোহনবিল অবলম্বনে তৈরী। কিন্তু পরিচালকদ্বয় কাহিনীকারের নাম উল্লেখ না করায় সংবাদমাধ্যমে সমালোচিত হয়েছিলেন।
মুক্তি
চলচ্চিত্রটি বিশ্ব জুড়ে মুক্তি পায় ২০১৭ সালের ১২ মে। চলচ্চিত্রটি দেশে ও দেশের বাইরে ইউরোপের বিভিন্ন দেশ ও উত্তর আমেরিকার যুক্তরাষ্ট ও কানাডাতে একই সাথে মুক্তি পায়।
আয়
চলচ্চিত্রটি প্রথম দিনে ₹০.২০ কোটি টাকা আয় করে। প্রথম চার দিনে চলচ্চিত্রটির আয় ছিল ₹১ কোটি। প্রথম দুই সপ্তাহে ছবিটা inr 35000000 টাকা আয় করে। চার সপ্তাহ শেষে ছবিটি শুধু পশ্চিমবঙ্গে inr 55000000 টাকা আয় করেছে। বিশ্ব জুড়ে ছবিটি প্রথম চার সপ্তাহে আয় করেছে inr 70000000 টাকা।
এ এস এ আরুমুগম
এ এস এ আরুমুগম ছিলেন একজন ভারতীয় রাজনীতিবিদ এবং বিধানসভার প্রাক্তন সদস্য। ১৯৮৪ সালের নির্বাচনে তিনি বিরুধুনগর আসন থেকে জনতা পার্টির প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
শ্বেতকণিকা
শ্বেতকণিকাসমূহ রক্ত ও লসিকাতন্ত্রসহ সারা দেহেই উপস্থিত থাকে। সকল শ্বেতকণিকার নিউক্লিয়াস থাকে,যা তাদের অন্যান্য রক্তকণিকা যেমন, নিউক্লিয়াস বিহীন লোহিত রক্তকণিকা ও অণুচক্রিকা থেকে পৃথক করে। শ্বেতকণিকার ধরনগুলো হলো দানাদার কোষ (নিউট্রোফিল, ইওসিনোফিল, বেসোফিল) ও অদানাদার কোষ (মনোসাইট ও লিম্ফোসাইট)। মায়েলয়েড কোষসমূহ (মায়েলোসাইট) হলো নিউট্রোফিল, ইওসিনোফিল, বেসোফিল, মাস্ট কোষ বা পৃথুল কোষ ও মনোসাইট। মনোসাইটসমূহকে আবার দুই ভাগে ভাগ করা যায় ডেনড্রিটিক কোষ ও ম্যাক্রোফেজ। নিউট্রোফিল ও মনোসাইট ফ্যাগোসাইটোসিস প্রক্রিয়ায় অংশ নেয়। লিম্ফোয়েড কোষসমূহ (লিম্ফোসাইট) হলো টি কোষ ( এটি আবার সাহায্যকারী টি কোষ, স্মৃতি টি কোষ, কোষ-বিষাক্তকারক টি কোষ উপভাগে বিভক্ত), বি কোষ (এটি প্লাজমা কোষ ও স্মৃতি বি কোষ নামক দুটি উপভাগে বিভক্ত) এবং প্রাকৃতিক মারণ কোষ। ঐতিহাসিকভাবে, শ্বেতকণিকাকে তাদের শারীরিক বৈশিষ্ট্যের ওপর ভিত্তি করে শ্রেণিবিভক্ত (দানাদার কোষ ও অদানাদার কোষ) করা হতো, কিন্তু বর্তমানে এই শ্রেণিবিন্যাস পদ্ধতি খুব কম ব্যবহৃত হয়। অস্থিমজ্জাতে উৎপাদিত হয়ে, শ্বেতকণিকা দেহকে সংক্রমণ ও রোগ থেকে রক্ষা করে। সংক্রমণ বা প্রদাহ ঘটলে রক্তে শ্বেতকণিকার সংখ্যা বেড়ে যায়। অল্পকিছু ক্ষেত্রে, শ্বেতকণিকার সংখ্যা বৃদ্ধি কিছু রক্তের ক্যান্সার বা অস্থিমজ্জার রোগ কে নির্দেশ করে।
রক্তে শ্বেতকণিকার সংখ্যার ওঠানামা প্রায়শই কিছু রোগকে নির্দেশ করে, তাই শ্বেতকণিকা গণনা পূর্ণাঙ্গ রক্ত গণনার একটি অংশ। শ্বেতকণিকার স্বাভাবিক সংখ্যা হলো ৪ × ১০৯/L থেকে ১.১ × ১০১০/L। যুক্তরাষ্ট্রে এটি প্রতি মাইক্রোলিটার রক্তে ৪,০০০-১১,০০০ হিসেবে লেখা হয়। একজন সুস্থ প্রাপ্তবয়স্ক ব্যক্তির মোট রক্ত আয়তনের প্রায় ১% হলো শ্বেতকণিকা, যা লোহিত রক্তকণিকার (৪০-৪৫%) তুলনায় অনেক কম। তবে, রক্তের এই ১% স্বাস্থ্য রক্ষায় বড়ো পার্থক্য তৈরি করে দেয়, এর উপরে দেহের অনাক্রম্যতা বা প্রতিরক্ষা ব্যবস্থা নির্ভরশীল। শ্বেতকণিকার সংখ্যা স্বাভাবিক ঊর্ধ্বসীমা অতিক্রম করলে তাকে লিউকোসাইটোসিস (শ্বেতিকাধিক্য) বলে। যখন প্রতিরক্ষা ব্যবস্থার স্বাভাবিক সাড়াদান হিসেবে ঘটে, তখন এটিকে স্বাভাবিক হিসেবে গণ্য করা হয় যা প্রায়শই ঘটে থাকে। তবে, যদি ক্যান্সার বা অটোইমিউনিটির জন্য ঘটে থাকে, তাহলে এটি অস্বাভাবিক বলা হয়। কোষ সংখ্যা নিম্নসীমার নিচে চলে গেলে তাকে লিউকোপিনিয়া (শ্বেতিকাস্বল্পতা) বলে। অনাক্রম্যতন্ত্র দুর্বল হলে এমন হয়।